
R  O  M  Â  N  I  A

        JUDEŢUL ARAD  ORAŞUL LIPOVA

CONSILIUL LOCAL
                    315400, jud. Arad, str. Nicolae Bălcescu, nr.26, tel.:0040-257-561133,   

               fax:0257/563067; tel./fax:0257/563343;

                    e-mail:primaria.lipova@yahoo.com;secretar_lipova@yahoo.com.

H O T Ă R Â R E A Nr.127

din 26.10.2005 
privind reglementarea accesului utilajelor şi vehiculelor destinate transportului de mărfuri cu masă maximă autorizată mai mare de 3,5 tone în oraşul Lipova.

         CONSILIUL LOCAL AL ORAŞULUI LIPOVA,

         Având în vedere:

   - iniţiativa Primarului oraşului Lipova;

   - raportul de specialitate  nr. 6136/20.10.2005 al Serviciului Urbanism AT din cadrul Consiliului local Lipova;

    - avizul comisiei de specialitate din cadrul Consiliului local Lipova;

     -  prevederile art.121 din Constituţia României;

     - prevederile art. 38(2), lit.f şi art.38(3) din Legea nr. 215/2001 privind administraţia publică locală, cu modificările şi completările ulterioare;

      - prevederile O.G. nr. 43/1997, republicată, cu modificările şi completările ulterioare, aprobată prin Legea nr. 413/2002;

       - prevederile O.G. nr. 195/2002 privind circulaţia pe drumurile publice;

        - prevederile O.G. nr. 2/2001 privind regimul contravenţiilor, aprobată cu modificări şi completări prin Legea nr. 180/2002  cu modificările şi completările ulterioare;

     - votul a 17 consilieri din totalul de 17 consilieri în funcţie, fiind prezent un număr de 17 consilieri la şedinţa ordinară de consiliu din data de 26.10.2005;

       În temeiul art. 46 din Legea nr. 215/2001 privind administraţia publică locală cu modificările şi completările ulterioare,

H O T Ă R Ă Ş T E:
CAP.I

DISPOZIŢII GENERALE
     Art.1.   Obiectul de reglementare al prezentei hotărâri este accesul utilajelor şi vehiculelor destinate transporturilor de mărfuri, denumite în continuare VEHICULE, cu masa maximă autorizată mai mare de 3,5 t,  pe drumurile publice din oraşul Lipova.

      Art.2.  Scopul propus prin prezenta hotărâre, în considerarea obiectului ei, se realizează ţinând cont de următoarele cerinţe:

     a).  Asigurarea unui nivel ridicat de siguranţă a traficului;

     b).  Asigurarea condiţiilor de conservare şi protejare a mediului natural;

     c).  Asigurarea condiţiilor de conservare  a zonelor protejate ale oraşului;

     d). Asigurarea administrării în condiţii de eficienţă şi protejare a infrastructurii rutiere.

CAP.II

REGLEMENTĂRI REFERITOARE LA REGIMUL DE ACCES

       Secţiunea I – Reguli comune privind accesul vehiculelor cu masa maximă autorizată mai mare de 3,5 t. 

       Art.3.  Vehiculule cu masă maximă autorizată mai mare de 3,5 t circulă în condiţii  de tarifare prevăzute în prezenta  hotărâre.

       Art.4.  Pentru ansamblul de vehicule masa maximă autorizată se calculează prin însumarea masei autorizate a tractorului şi a remorcii.

       Art.5.(1)  Prin grija administratorului drumului , interdicţiile şi restricţiile stabilite prin prezenta hotărâre sunt semnalizate prin mijloace de semnalizare rutieră respectiv indicatoare de reglementare de interzicere, de restricţie care pot fi însoţite şi de panouri cu semne adiţionale conţinând inscripţii care precizează, completează ori limitează semnificaţia  unde este cazul.

               (2) Pentru drumurile publice incluse în programe de modernizare a infrastructurii rutiere  se asigură trasee de deviere. Traseele de deviere sunt stabilite de primar  prin dispoziţie, cu avizele legale.

       Art.7.  Conducătorii vehiculelor cu masă maximă autorizată mai mare de 3,5 t au obligaţia de a afişa la loc vizibil autorizaţia de acces în original. 

        Secţiunea  II -  Accesul şi circulaţia vehiculelor în zona A  
       Art.8. (1)   Accesul vehiculelor cu masa maximă autorizată mai mare de 3,5 t în zona A  a oraşului este interzis.

                 (2)  În scopul  conservării zonei protejate arhitectonic a oraşului Lipova,  localizată pe str. Nicolae Bălcescu, accesul vehiculelor cu masă maximă autorizată mai mare de 1,5 t  în această zonă este interzis.

                  (3) Fac excepţie de la prevederile al.(1) şi (2), vehiculele de aprovizionare cu masă maximă autorizată de până la 7,5 t cu plata tarifului dublu prevăzut pentru zona B.  


Secţiunea III - Accesul şi circulaţia vehiculelor în zona B


Art.9. Accesul vehiculelor cu masa maximă autorizată cuprinsă între 3,5 şi 7,5 t în zona B a oraşului este permis cu plata tarifului prevăzut în anexa nr.1 şi pe baza autorizaţiei de acces emisă în condiţiile reglementate de prezenta hotărâre.


Art.10. În zona B a oraşului vehiculele cu masa maximă autorizată de 3,5 t au acces liber.


Art.11. Accesul vehiculelor cu masa maximă autorizată mai mare de 7,5 t este interzis în zona B .


Secţiunea IV - Accesul şi circulaţia vehiculelor în zonele C şi D


Art.12. Accesul vehiculelor cu masa maximă autorizată mai mare de 7,5 t,în zonele C şi D ale oraşului, este permis doar cu plata tarifului  prevăzut în anexa nr. 1 la prezenta hotărâre şi pe baza autorizaţiei de acces emisă pentru următoarele categorii de tonaj:

· Masă maximă autorizată cuprinsă între 7,51 t şi 12,5 t.

· Masă maximă autorizată cuprinsă între 12,51 t şi 16,00t

· Masă maximă autorizată cuprinsă între 16,1 t şi 22,00 t

· Masă maximă autorizată cuprinsă între 22,1 t şi 28,00 t

· Masă maximă autorizată mai mare de 28,00 t.


Art.13. În zonele C şi D ale oraşului, vehiculele cu masa maximă autorizată mai mică de 7,5 t au acces liber.

CAP.III -EXCEPŢII


Art.14. (1) Sunt exceptate de la aplicarea prevederilor prezentei hotărâri, următoarele categorii de vehicule :

· Cele aparţinând M.Ap.N, politiei, serviciilor de ambulanţă, pompieri, protecţie civilă, Ministerul Justiţiei, Ministerul Administraţiei şi Internelor, instituţii ale statului cu atribuţii în securitatea şi siguranţa naţională, servicii publice comunitare pentru situaţii de urgenţă, aşa cum sunt definite în OG 88/2001 aprobată cu modificări şi completări prin Legea nr. 363/2002, cu modificările şi completările ulterioare.

· Cele destinate intervenţiei la reţele tehnico – edilitare.

· Cele aparţinând societăţilor care prestează servicii publice de gospodărie

comunală şi salubritate.

· Cele destinate tractării/transportului autoturismelor avariate/abandonate sau fără

stăpân sau staţionate neregulamentar.

· Cele aparţinând Companiei Naţionale Poşta Română SA şi agenţilor economici care efectuează servicii similare.

· Cele care efectuează transporturi funerare.

· Cele care efectuează transporturi în situaţii de forţă majoră.

· Cele care efectuează transporturi de mobilă, butelii cu gaze lichefiate sau material lemnos pentru încălzire la beneficiari persoane fizice sau persoane juridice, au acces în toate zonele, condiţionat de plata tarifului prevăzut in anexa nr. 1, corespunzătoare zonelor C şi D ale oraşului.

· Cele care efectuează transporturi de carburanţi la staţiile de distribuţie, au acces în toate zonele, condiţionat de plata tarifului prevăzut în anexa nr. 1, corespunzătoare zonelor C şi D ale oraşului. Tariful este datorat de administratorul staţiei, beneficiar al transportului de carburanţi.

· Autobetonierele, şi vehiculele care transportă materiale de construcţii la domiciliul sau sediul persoanelor juridice sau persoanelor fizice beneficiare, au acces în toate zonele,pe baza autorizaţiei de construire şi condiţionat de plata tarifului prevăzut în anexa nr. 1 la prezenta hotărâre,pentru zonele C şi D ale oraşului.

(2) Nu se supun prevederilor prezentei hotărâri vehiculele destinate transportului de persoane.

CAP.IV. – DISPOZIŢII REFERITOARE LA TRAFICUL DE TRANZIT

Art.15 Pentru traficul de tranzit cu masă maximă autorizată mai mare de 3,5t se asigură următoarele trasee, dupa cum urmează:

· Traficul dinspre Ususău pe relaţia  Timişoara se asigură pe străzile P.Rareş -  

Avram Iancu – Petru Maior – Bugariu – A. Vânătu  – Calea Timişorii şi retur.

· Traficul dinspre Ususău pe relaţia Şiştarovăţ se asigură pe străzile P.Rareş -

Avram Iancu – P. Maior – Bugariu – A. Vânătu – Calea Timişorii – Iancu Jianu – Eroilor şi retur.

· Traficul dinspre Ususău pe relaţia Deva respectiv Arad se asigură pe străzile

P.Rareş -Avram Iancu – Petru Maior – Bugariu – A. Vânătu – Calea Timişorii –viaduct-DN 7 şi retur.

· Traficul dinspre Şiştarovăţ pe relaţia Arad respectiv Deva se asigură pe străzile

Eroilor-Iancu Jianu –Calea Timişorii-viaduct-DN7 şi retur.

· Traficul dinspre Şiştarovăţ pe relaţia Timişoara se asigură pe străzile Eroilor-

Iancu Jianu –Calea Timişorii şi retur.

· Traficul dinspre Timişoara pe relaţia Arad respectiv Deva se asigură pe Calea

Timişorii –viaduct –DN7şi retur.

CAP.V. DISPOZIŢII REFERITOARE LA TRANSPORTUL DE MĂRFURI CU DESTINAŢIA LIPOVA


Art.16. (1)  Accesul vehiculelor cu masa maximă autorizată mai mare de 3,5 t, care efectuează transporturi cu destinaţia Lipova este permis cu plata tarifului de o zi prevăzut în anexa nr. 1 la prezenta hotărâre şi pe bază de vignetă (lipită pe parbriz).

(2) Pentru o staţionare mai mare de o zi se aplică dispoziţiile de autorizare reglementate prin prezenta hotărâre.

CAP.VI. PROCEDURA DE AUTORIZARE

 Art.17.  (1)  Autorizaţia de acces se emite de Primăria oraşului Lipova prin Serviciul Public de Gospodărie comunală, la sediul acesteia din Lipova, str. N.Bălcescu, nr.26, jud. Arad, la cerere.

                (2)  Cererea este însoţită de dovada achitării tarifului corespunzător zonei şi masei maxime autorizate pentru care se solicită autorizarea, autorizaţia respectivă eliberându-se pe baza certificatului de înmatriculare al vehiculului şi a actului de identitate al solicitantului.

Art.18.  Documentele care însoţesc cererea de autorizare se prezintă în copie.

Art.19.   Cererea se depune la secretariatul Primăriei oraşului Lipova, formularul tip fiind prevăzut în anexa nr.2 din prezenta hotărâre.

Art.20.   Modelul autorizaţiei de acces este prevăzut în anexa nr.3 care face parte integrantă din prezenta hotărâre de consiliu.

Art.21.   Autorizaţiile de acces , în funcţie de modul de tarifare, au valabilitatea de o zi sau o lună. Se pot emite autorizaţii şi pentru mai multe luni, cu plata tarifului corespunzător pentru fiecare lună, pentru autorizaţiile de acces emise pentru 12 luni (un an), tariful cumulat  se reduce cu 25%.

Art.22.   Autorizaţia de acces se eliberează pe loc dacă sunt întrunite toate cerinţele de emitere.

CAP.  VII.

SANCŢIUNI

Art.23.  Constituie contravenţie şi se sancţionează după cum urmează:

· Accesul în zonele cu interdicţii sau restricţii ale vehiculelor , fără plata tarifului corespunzător zonei şi masei maxime autorizate, cu amendă de la 1000 RON la 1500 RON.

· Accesul în zonele cu interdicţii totale pentru vehiculule care depăşesc masa maximă autorizată zonei respective, cu amendă de la 1200 RON la 2000 RON.

Art.24.  Constatarea contravenţiilor  şi aplicarea sancţiunilor se face de către angajaţii constatatori,  împuterniciţi ai primarului, împreună cu delegatul Poliţiei Rutiere.

Art.25.   (1)  Împotriva procesului verbal de contravenţie se poate depune plângere la sediul emitentului în termen de 15 zile de la comunicare, aplicându-se în acest sens prevederile O.G. nr.2/2001, privind regimul juridic al contravenţiilor, aprobată  cu modificări şi completări prin Legea nr. 180/2002.

              (2)  Contravenienţii beneficiază de posibilitatea achitării  a jumătate din minim, în termen de 24 ore de la comunicarea procesului verbal de contravenţie.

Art.26.  Amenzile se plătesc la Serviciul de impozite şi taxe locale din cadrul Consiliului local Lipova.

Art.27.   Modelul procesului verbal de contravenţie este prevăzut în anexa nr.4 care face parte integrantă din prezenta hotărâre de consiliu.

CAP.  VIII

DISPOZIŢII FINALE  ŞI TRANZITORII

Art.28.   Pentru punerea în aplicare a prezentei hotărâri de consiliu, Serviciul public de gospodărie comunală din cadrul Consiliului local Lipova va întreprinde demersurile necesare pentru semnalizarea corespunzătoare a interdicţiilor şi restricţiilor reglementate.

Art.29.   La data intrării în vigoare a prezentei hotărâri, orice dispoziţie contrară se abrogă.

Art.30.   Prezenta hotărâre de consiliu intră în vigoare 15.11.2005.

Art.31.    Prezenta hotărâre se va comunica la:

· Prefectul jud. Arad;

· Primarul oraşului Lipova;

· Serviciul Urbanism A.T.;

· Serviciul  Public de gospodărie comunală;

· Persoanele juridice interesate;

· Afişare şi publicare în mass-media locală.

        PREŞEDINTE DE ŞEDINŢĂ                    CONTRASEMNEAZĂ  SECRETAR,

                PETCU  DOREL                                            POP  CORINA

Red./Dact./P.T.

8 ex./27.10.05.

Se comunică.

Anexa nr.1

Tarife pentru obţinerea autorizaţiei de acces, în funcţie de zonă şi de masa maximă autorizată a vehiculului :

	Masa maximă autorizată
	ZONA

	
	A
	B
	C şi D

	< 3,5t
	Fără plată
	Fără plată
	Fără plată

	între 3,5-7,5 t inclusiv
	Nu au acces
	100 lei RON/lună sau  10 lei RON/zi
	Fără plată

	peste 7,5t -12 t

inclusiv
	Nu au acces
	Nu au acces
	150 lei RON/lună sau  10 lei RON/zi

	peste 12,5-16 t inclusiv
	Nu au acces
	Nu au acces
	200 lei RON/lună sau  10 lei RON/zi

	Peste 16,5-22 t inclusiv
	Nu au acces
	Nu au acces
	250 lei RON/lună sau  10 lei RON/zi

	Peste 22 t
	Nu au acces
	Nu au acces
	500 lei RON/lună sau  20 lei RON/zi


            PRESEDINTE DE SEDINTA,       

                 DORUBEŢ DUMITRU
Anexa nr. 2

Către,

Primăria oraşului Lipova

Serviciul Public de Gospodărie Comunală

           Subsemnatul________________________,reprezentant al_________,cu sediul/domiciliul în loc.__________________str._________________, nr.________tel.__________, în conformitate cu prevederile Hotărârii Consiliului Local al Oraşului Lipova  nr.__________/____________ solicit eliberarea unei autorizaţii de acces pentru zona______, pentru următoarele autovehicule:

        
1.__________masa max. autorizată_______to, pentru perioada________          

         (Nr. de înmatriculare)

          2.__________masa max. autorizată_______to, pentru perioada_______.

          (Nr.de înmatriculare) 

         
3.___________masa max.  autorizată_______to, pentru perioada______.

           (Nr. de înmatriculare)

          La prezenta cerere anexez:

· Chitanţa care atestă plata contravalorii autorizaţiei.

· Autorizaţia de construire (copie xerox), în cazurile prevăzute în hotărâre. 

    Data   ___________                          Numele şi semnătura_____________

      PRESEDINTE  DE  SEDINTA,            CONTRASEMNEAZA  SECRETAR,

                PETCU  DOREL                                     POP  CORINA

                                                      Anexa 3,  la Hotărârea Consiliului local 

                                                         Lipova nr.127 din data de 26.10.2005.
 Model  autorizaţie:

        JUDEŢUL ARAD ORAŞUL LIPOVA

CONSILIUL LOCAL

315400, jud. Arad, str. Nicolae Bălcescu, nr.26, tel./fax: 0040-257-561133, 563067; tel. 563343; e-mail: primarialipova@inext.ro; secretar_lipova@yahoo.com
AUTORIZAŢIE  DE  ACCES
Pentru autovehiculul aparţinând ___________________

Cu număr de înregistrare_________________________

Valabilă pentru zona____________________________

Între orele ___________________________________

Pentru perioada______________________________________


Semnătura,
   PRESEDINTE  DE  SEDINTA,              CONTRASEMNEAZA  SECRETAR,

                PETCU  DOREL                                     POP  CORINA

Red./Dact./S.C.

8 ex./27.10.05.

         Anexa nr. 4

Model „ Proces verbal de constatare şi sancţionare a contravenţiilor „
PROCES VERBAL

de constatare şi sancţionare a contravenţiilor

la Hotărârea Consiliului Local Lipova nr. _________/________

Încheiat astăzi, ziua________, luna_______, anul _______, ora______, la domiciliu/sediul contravenientului din localitatea____________,judeţul_______.

1. Subsemnatul____________________,având funcţia de _____________

în cadrul________________,posesor al B.I./C.I. seria_____, nr.____________, în calitate de împuternicit  al  Primarului  Oraşului Lipova,  în temeiul Dispoziţiei  nr._______ din ___________,posesor al legitimaţiei nr.__________,eliberată de Primăria oraşului Lipova şi

      2.Subsemnatul_____________________,având funcţia  de_____________ în cadrul Biroului Poliţiei Rutiere a oraşului Lipova,cu ecuson nr._____________________,

Am constatat că numitul (a)______________________, angajat la __________________, în funcţia de ________________________, cu domiciliul în  localitatea_____________,judeţul__________ str.______________nr.___, bl._______,sc.____,et.______,ap.______,CNP ________________________, posesor al BI/CI seria______________, nr. ___________________________, eliberat de Poliţia ___________________________la data de ___________________,ora___________,în calitate de _________________ al persoanei juridice, cu sediul în localitatea____________________,judeţul _______________, str.________________, nr ______, bl._______, sc._______, et._______, ap.________, numărul de înregistrare la Oficiul Registrului Comerţului____________________,CUI _____________/_______, reprezentată de ___________ având  funcţia  de____________________, a săvârşit următoarele fapte:

________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________


Faptele de mai sus constituie contravenţii prevăzute le :1) art._______ din HCL nr._________/__________;2) art ________ din HCL. nr.________/_______; 3)art ________/_______ din HCL. nr._________/_________.

Faţă de contravenţiile constatate se aplică următoarele sancţiuni:

A. Contravenientul_____________________________,se amendează cu :

1. ____________________lei conf. art.________ din HCL nr.____________

2. ___________________lei conf. art.________din HCL nr._____________

3. ___________________lei conf. art.________ din HCL nr.____________

în sumă totală de ___________lei.(___________________________________)

      Pentru contravenientul cetăţean străin sau cetăţean român cu domiciliul în străinătate se completează: paşaport seria ________________, nr.__________________, statul emitent______________________, data eliberării________________________, tichet de înscriere a contravenţiilor seria ____________, nr._________________. În conformitate cu Hotărârea nr.____________/_____________ a Consiliului Local Lipova contravenientul poate achita în 48 ore, jumătate din minimul amenzii, respectiv suma de _____________ lei, la caseria serviciului  Buget Finanţe Contabilitate, urmând ca în acelaşi termen să depună copia chitanţei  la Serviciul de Gospodărie Publică Locală din cadrul Consiliului Local Lipova.


În situaţia în care contravenientul nu va achita amenda în termen de 15 zile de la data comunicării procesului verbal, se va proceda în condiţiile legii, la executare silită.

B. Alte menţiuni: contravenientul nu a formulat/a formulat următoarele obiecţiuni:

_____________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

Împotriva procesului verbal, conform HCL nr. ____________/_________a Consiliului Local Lipova se poate face plângere în termen de 15 zile, de la data înmânării sau comunicării acestuia.

C. Martori :

 Subsemnatul (a) ___________________________________________, în calitate de martor, domiciliat în ________________, str.________________, nr.______, bl.________, sc.______,et.___________, ap._______, posesor al BI /CI seria _________________, nr. ______________, eliberat de Poliţia ___________________________, la data de ______________________CNP ____________________________, declar că numitul_______________nu a semnat procesul verbal pentru că __________________________________.

D. Înştiinţare de plată:

· Contravenientul urmează să achite  suma totală de la caseria Serv. Buget Finanţe Contabilitate  din cadrul Consiliului Local Lipova, sau în contul ________________________________, în termen de 15 zile de la data comunicării  prezentului proces verbal.

· Contravenientul are obligaţia să predea copia chitanţei în termen de 15zile de la data comunicării prezentului proces verbal, la Primăria oraşului Lipova, cu sediul în oraşul Lipova, str. N. Bălcescu nr. 26, tel/fax 0257-561133.

· Dacă contravenientul nu achită amenda în termen de 15 zile de la data comunicării procesului verbal, se va proceda în condiţiile legii, la executare silită.


Contravenientului i s-a adus la cunoştinţă că are dreptul să facă obiecţiuni cu privire la conţinutul procesului verbal la capitolul –alte menţiuni.

 Prezentul proces verbal s-a întocmit în 3 exemplare, conţinând şi „Înştiinţarea de plată” din care o copie s-a înmânat azi_____________ sau se va comunia contravenientul în cel mult o lună după date încheierii.

         Agenţi constatatori,                                                  Contravenient                                          

                                                                                  Am primit un exemplar

1.Numele şi prenumele______________                         Numele şi prenumele_______

                                                                                     Semnătura ______________                                

  Semnătura_________________________

2.Numele şi prenumele_______________________

  Semnătura_________________________ 

Martor,

Numele şi prenumele_______________

Semnătura_______________________

     PRESEDINTE  DE SEDINTA,              CONTRASEMNEAZA  SECRETAR,

              PETCU  DOREL                                        POP  CORINA

